På Nordkraft er der computerspilsfestival, i byrummet er der opstillet 15 kuber med kunst, jazz og blues vælter ud fra byens spillesteder, og i spejlteltet skal hulahop-ringe konkurrere mod kunst - i sand. Aalborg Festivals er rammen for et utal af kulturelle begivenheder, som fra i dag og frem til den 27. lægger ekstra kulør på bylivet. Det er fjerde gang, at Aalborg Festivals løber af stabelen, og overalt i byen lokker institutioner og kultursteder med oplevelser. Blandt de største er spilfestivalen Game Scope og musikfestivalerne Den Blå Festival med blues og jazz og Metropol. I spejlteltet ved Nordkraft er der ikke mindre end tre verdenspremiere på forestillinger - blandt andet bliver Aalborgs historie fortalt - med sand. Læs meget mere om de mange arrangementer på Aalborg Festivals hjemmeside .
Musik, kunst og kultur flyder ud over byrummet i forbindelse med Aalborg Festivals.